CELEX: 22005D0102
Language: sk
Date: 2005-07-08 00:00:00
Title: Rozhodnutie Spoločného výboru EHP č. 102/2005 z  8. júla 2005 , ktorým sa mení a dopĺňa príloha IV (Energetika) k Dohode o EHP

24.11.2005   
            
            
               SK
            
            
               Úradný vestník Európskej únie
            
            
               L 306/34
            
         
      ROZHODNUTIE SPOLOČNÉHO VÝBORU EHP
   
   č. 102/2005
   z 8. júla 2005,
   ktorým sa mení a dopĺňa príloha IV (Energetika) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha IV k dohode bola zmenená a doplnená rozhodnutím Spoločného výboru EHP č. 43/2005 z 11. marca 2005 (1).
            
         
               (2)
            
            
               Smernica Európskeho parlamentu a Rady 2001/77/ES z 27. septembra 2001 o podpore elektrickej energie vyrábanej z obnoviteľných zdrojov energie na vnútornom trhu s elektrickou energiou (2) sa má začleniť do dohody,
            
         ROZHODOL TAKTO:
   Článok 1
   Za bod 18 [nariadenie Európskeho parlamentu a Rady (ES) č. 2422/2001] v prílohe IV k dohode sa vkladá tento bod:
   
      
                  „19.
               
               
                  
                     32001 L 0077: smernica Európskeho parlamentu a Rady 2001/77/ES z 27. septembra 2001 o podpore elektrickej energie vyrábanej z obnoviteľných zdrojov energie na vnútornom trhu s elektrickou energiou (Ú. v. ES L 283, 27.10.2001, s. 33).
                  Ustanovenia smernice sa na účely tejto dohody upravujú takto:
                  
                              a)
                           
                           
                              táto smernica sa neuplatňuje na Lichtenštajnsko;
                           
                        
                              b)
                           
                           
                              v článku 3 ods. 2 dátum ‚27. októbra 2002‘ a v článku 3 ods. 3, článku 5 ods. 1 a článku 6 ods. 2 dátum ‚27. októbra 2003‘ sa nahrádzajú výrazom ‚šiestich mesiacov po nadobudnutí účinnosti rozhodnutia Spoločného výboru EHP č. 102/2005 z 8. júla 2005‘;
                           
                        
                              c)
                           
                           
                              v článku 3 ods. 2 druhej zarážke sa slovo ‚Spoločenstvo‘ nahrádza slovami ‚štáty EZVO‘;
                           
                        
                              d)
                           
                           
                              odsek 8 protokolu 1 sa neuplatňuje na článok 3 ods. 4 druhú zarážku;
                           
                        
                              e)
                           
                           
                              v článku 4 ods. 1 sa slová ‚články 87 a 88 zmluvy‘ nahrádzajú slovami ‚články 61 a 62 Dohody o EHP‘. Slová ‚článkoch 6 a 174 zmluvy‘ sa nahrádzajú slovami ‚článku 73 Dohody o EHP‘;
                           
                        
                              f)
                           
                           
                              v prílohe sa dopĺňa toto:
                              
                                          ‚Island
                                       
                                       
                                          5,58
                                       
                                       
                                          99,90
                                       
                                       
                                          99,50 (3)
                                          
                                       
                                    
                                          Nórsko
                                       
                                       
                                          110,95
                                       
                                       
                                          96,30
                                       
                                       
                                          90,00 (4)‘
                                       
                                    
                        
            
   Článok 2
   Znenia smernice 2001/77/ES v islandskom a nórskom jazyku, ktoré budú uverejnené v doplnku EHP k Úradnému vestníku Európskej únie, sú autentické.
   Článok 3
   Toto rozhodnutie nadobúda účinnosť 9. júla 2005 pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (5).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 8. júla 2005
      
         
            Za Spoločný výbor EHP
         
         
            predseda
         
         HSH Prinz Nikolaus von LIECHTENSTEIN
         
      
   
   
      (1)  Ú. v. EÚ L 198, 28.7.2005, s. 45.
   
      (2)  Ú. v. ES L 283, 27.10.2001, s. 33. Smernica zmenená a doplnená Aktom o pristúpení z roku 2003.
   
      (3)  Údaj pre Island je podmienený tým, že nenastanú zmeny v prepojenosti s inými elektrizačnými sústavami. Navyše, z dôvodu vplyvu klimatických faktorov na výrobu elektrickej energie z vodných zdrojov, dopytu po elektrickej energii a porúch pri prenose by sa údaj pre rok 2010 mal vypočítať na základe dlhodobého modelu vychádzajúceho z hydrologických a klimatických podmienok.
   
      (4)  Schopnosť Nórska dosiahnuť svoj cieľ 90 percent je podmienený tým, že sa spotreba elektrickej energie nebude zvyšovať viac ako o 1 percento ročne. Toto zodpovedá približne 6 – 7 TWh novej výrobnej kapacity elektrickej energie z obnoviteľných zdrojov energie, ktorá sa zavádza v rokoch 1997 až 2010.
   Značné výkyvy v nórskej výrobe hydroelektrickej energie môžu byť dôvodom na to, že Nórsko bude musieť zobrať v správach o plnení indikatívneho cieľa do úvahy priemerný potenciál výroby hydroelektrickej energie.“
   
      (5)  Sú uvedené ústavné požiadavky.